8.9.2023 г.
BG
Официален вестник на Европейския съюз
L 222/411
Представителна конфигурация означава конфигурация, въз основа на която могат да бъдат постигнати резултати от изпитвания, които са валидни за различни конфигурации на даден сертифициран съставен елемент на оперативната съвместимост или дадена сертифицирана бордова подсистема.
Тези резултати трябва да бъдат еквивалентни и за различни конфигурации на дадена сертифицирана подсистема RMR от страната на трасето.
За проверки на RSC на ниво съставен елемент на оперативната съвместимост трябва да се съблюдава следното: 1) В декларацията за RSC за съставен елемент на оперативната съвместимост се записват резултатите на съставния елемент на оперативната съвместимост (напр. кабинна радиосистема или EDOR) по отношение на типовете RSC, които са валидни, независимо от конкретната конфигурация на съставните елементи на оперативната съвместимост.
Този документ се изготвя от доставчика на оборудване.
Използва се образецът, предоставен в допълнение В.4 или допълнение В.6.
2) Декларацията за RSC за съставен елемент на оперативната съвместимост трябва да включва обобщение на констатациите и условията от доклада/докладите за проверка на RSC относно резултатите от извършените проверки на RSC (определени в един или повече типове RSC), които са валидни независимо от конкретните параметри на конфигурацията на бордовия съставен елемент на оперативната съвместимост и следователно могат да бъдат използвани на всяко приложимо ниво на бордовата подсистема „Контрол, управление и сигнализация“.
3) Декларацията за RSC за съставен елемент на оперативната съвместимост включва списък на проверките на RSC, извършени за типовете RSC.
4) Декларацията за RSC за съставен елемент на оперативната съвместимост включва препратка към доклада за оценка на нотифицирания орган съгласно 6.2.4.3 (ETCS and radio system compatibility checks for Interoperability Constituent).
RSC на конкретната бордова подсистема „Контрол, управление и сигнализация“ по отношение на един или повече типове RSC е посочена в декларацията за RSC.
Използва се образецът, предоставен в допълнение В.3 или допълнение В.5.
На ниво подсистема декларацията за RSC трябва да включва и обобщение на доклада за проверка и да доказва изпълнението на изискваните проверки на RSC (за всеки тип RSC, включен в декларацията), публикувани в техническия документ на Агенцията за ESC/RSC в допълнение към вече предоставените декларации за RSC за съставните елементи на оперативната съвместимост.
Декларацията за RSC включва и пълния списък на декларациите за RSC за съставните елементи на оперативната съвместимост, взети предвид при оценката (ако има такива), условията (ако има такива) по отношение на различните типове RSC и доклада за оценка на нотифицирания орган съгласно точка 6.3.3.1 (ETCS and radio system compatibility checks).
4.2.17.4.
Изисквания за съвместимост на радиосистемата
Управителят на инфраструктурата отговаря за определянето на типовете RSC.
Всички участъци на железопътната мрежа на Съюза, за които се изисква един и същ набор от проверки с цел доказване на RSC, трябва да имат един и същи тип RSC.
Списъкът на типовете RSC се публикува и поддържа от Агенцията за железопътен транспорт на Европейския съюз в „Технически документ за ESC/RSC, TD/011REC1028“.
Вж. допълнение A, таблица А 1, точка 4.2.17 a.
Агенцията оценява проверките, освен ако те не са били оценени от нотифициран орган, както се изисква в таблица 6.3, ред 10.
Оценката от страна на Агенцията се извършва в рамките на 2 месеца от получаването им, освен ако не е договорен по-дълъг срок между Агенцията и управителя на инфраструктурата, който обаче не може да надвишава общо 4 месеца.
Техническият документ се актуализира в срок от 10 работни дни след положителна оценка.
Типовете RSC се използват само когато те са публикувани със статус „валиден“ в техническия документ на Агенцията, посочен по-горе.
Управителите на инфраструктурата, с подкрепата на доставчиците на RMR за тяхната мрежа, представят на Агенцията дефинициите на необходимите проверки за всеки тип RSC по мрежата.
Минималната информация, която трябва да бъде включена: 1) дефиниция на всяка проверка, която трябва да се извърши; 2) критерии за успешно преминаване на всяка проверка; 3) дали проверката се изисква само за влакове, оборудвани със специфичен базов вариант на GSM-R/FRMCS в рамките на RMR GSM-R/FRMCS, и за дадена версия на ТСОС; 4) дали проверките трябва да се извършват в лаборатории или по трасето.
В случай на проверки по трасето се посочва дали се изисква конкретно местоположение;